<classify> SHIRIKA la Umeme Tanzania limesema kwa sasa kituo cha kuzalisha umeme cha Ubungo II kiko katika matengenezo makubwa ya kinga ambayo itasaidia kutokuwa na upungufu wa umeme unaotokana na sababu za matengenezo makubwa.Aidha, Tanesco imesema matengenezo hayo ni pamoja na kufanya mitambo mitatu iliyopo katika kituo hicho isizimike kila baada ya umeme gridi ya taifa kukatika kama ilivyo sasa hadi muda wa matengenezo makubwa ya mitambo hiyo itakapofikiwa tena ambayo ni baada ya kufanya kazi saa 40,000 nyingine.Akitoa taarifa kwa Katibu Mkuu wa Wizara ya Nishati, Dk Hamisi Mwinyimvua, Mkuu wa Kituo hicho, Nicholas Busunge alisema matengenezo hayo ni baada ya mtambo kutembea kwa saa 40,000 tangu kituo kuanza kuzalisha umeme na pia kusaidia mitambo kuanzisha gridi kurudisha umeme mapema.Marekebisho hayo yataiwezesha mitambo kuanzisha gridi kama ilivyo katika kituo cha Kidatu kwa kurudisha umeme mapema katika maeneo ya Dar es Salaam wakati umeme wa gridi ya taifa unapokatika, alisema Busunge.Busunge alisema matengenezo hayo yanafanyika kwa hatua ambapo utazimwa mtambo mmoja baada ya mwingine wakati ikifanyiwa matengenezo hadi itakapokamilika mitambo yote.Kwa sasa tuna matengenezo ya hatua C, awali yalishafanyika ya hatua B ambayo ni baada ya mtambo kutumika kwa saa 20,000 na matengenezo haya ni kutokana na maelekezo ya mtaalamu mtengenezaji wa mitambo hii, alisema.Alisema kuwa matengenezo hayo yalianza Januari 9, mwaka huu katika mtambo namba mbili, mtambo namba tatu matengenezo yake yataanza Machi 12,mwaka huu, hadi Aprili 15, mwaka huu baada ya mtambo namba mbili kukamilika na mtambo namba moja utafanyika kuanzia Aprili 30 hadi Juni 5, mwaka huu.Aidha, Busunge alisema kuwa matengenezo hayo yanafanywa na wataalamu wa shirika hilo wakishirikiana na mkandarasi Siemens Industial Turbomachinery AB ambaye ni mtengenezaji mitambo hiyo.Busunge alisema kuwa baadhi ya vipuri viliharibika sana hivyo kusababisha kuagizwa vingine kuagizwa nchini Sweden jambo ambalo lililosababisha muda wa matengenezo katika mtambo namba mbili ulioanza kutengenezwa kuchelewa utakamilika Machi mosi mwaka huu.Alisema kuwa kuzimwa kwa mtambo mmoja sasa kwa ajili ya matengenezo hayo kunasababisha upungufu wa umeme kwenye mfumo wa gridi ya taifa unaofikiamegawati 43 upungufu ambao utaendelea kutokea hadi matengenezo ya mitambo yote utakapokamilika Juni mwaka huu.Busunge alisema hakutakuwa na tatizo la kuzimika mitambo jambo ambalo upotevu wa megawati 86 kwa masaa 40 kama ilivyo sasa ambapo itawezesha kuanzisha gridi ya taifa.Mwinyimvua alipongeza kituo hicho kwa kazi zake za kufanya upatikanaji umeme uwepo ambao aliwataka pia kukamilisha utengenezaji wa mitambo hiyo kwa wakati.Mimi niwapongeze tu kwa kazi mnayoifanya, umeme ni nishati iliyohitajika sana katika uchumi wetu wa sasa kwahiyo tujitahidi sana kukamilisha kazi hii kwa wakati umeme upatikane, alisema Dk Mwinyimvua.  <topic>: kitaifa 